Krajská prokuratúra Prešov 
Masarykova 16, 080 01 Prešov 1 	

Sp. zn. : Kv 25/12/7700	Prešov, 13.11.2012
EEČ : 2-53-2-2012

U Z N E S E N I E

Trestná vec:	obvinený XXXXX 
Obzvlášť závažný zločin:	Všeobecné ohrozenie podľa § 284 odsek 1 písmeno a, odsek 2 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Krajskej prokuratúry Prešov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
XXXXX v presne nezistený deň v období medzi 6. februárom až 3.aprílom 2009 na presne nezistenom mieste oslovil XXXXX s požiadavkou vzbudiť strach u XXXXX, a XXXXX alebo im akokoľvek poškodiť ako odplata za to, že XXXXX spôsobujú problémy na daňových úradoch,načo XXXXX v jednom neustálenom bistre v Košiciach oslovil XXXXX s tým, že je potrebné istým osobám poškodiť ich motorové vozidlo alebo iný ich majetok, pričom XXXXX súhlasil, a to za finančnú odplatu 10.000,-€, následne sa títo dvaja v uvedenom bistre opätovne stretli, pričom XXXXX odovzdal XXXXX 5.000,-€, zároveň mu odovzdal mená osôb, ktorým podľa objednávky XXXXX bolo potrebné poškodiť, aj s adresami ich pobytu a evidenčnými číslami motorových vozidiel, ktoré v tom čase používali,    
až doposiaľ neznámy páchateľ v nočnej dobe zo d¨ľa 20.5.2009 na 21.5.2009 privodil nebezpečenstvo škodlivého účinku výbušnín tak, že nezisteným spôsobom umiestnil do objektu dvora rodinného domu majiteľa XXXXX nachádzajúceho sa vo Veľkom Šariši, mestskej časti Kanaš, na ulici Jahodovej č. 32 nástražný výbušný systém pozostávajúci zo zápalnice, zážihovej rozbušky a trhaviny Tritol o hmotnosti cca 100g, ktorý explodoval na betónovej dlažbe vo dvore uvedeného domu vo vzdialenosti 2 m od brány garáže v mieste splaškového kanalizačného odpadu, kde explóziou bol spôsobený kráter o priemere 10 cm a k zraneniu osôb nedošlo,
pričom XXXXX po tejto explózii na nezistenom mieste v Košiciach odovzdal XXXXX zvyšných 5.000,-€, ktoré mal takisto od XXXXX. 
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa Okresného riaditeľstva PZ, úradu justičnej a kriminálnej polície , odbor justičnej polície XXXXX, sp zn.: ORP-485/1-OVK-PO-2009 zo dňa 21. mája 2009  bolo podľa § 199 ods. 1 Trestného poriadku začaté trestné stíhanie  za zločin všeobecného ohrozenia podľa § 284 ods. 1 písm. a) Trestného zákona, ktorého sa mal dopustiť v tom čase neznámy páchateľ na tom skutkovom základe , že v presne nezistenom čase  v nočnej dobe zo dňa 20.5.2009 na 21.5.2009 privodil nebezpečenstvo škodlivého účinku výbušnín tak, že nezisteným spôsobom umiestnil do objektu dvora rodinného domu majiteľa XXXXX nachádzajúceho sa vo Veľkom Šariši, mestskej časti Kanaš, na ulici Jahodovej č. 32 nástražný výbušný systém nezistenej výroby, ktorý explodoval na betónovej dlažbe vo dvore domu vo vzdialenosti 2 m od brány garáže v mieste splaškového kanalizačného odpadu, kde explóziou bol spôsobený kráter o priemere 10 cm, pričom k zraneniu osôb nedošlo.
Uznesením vyšetrovateľa Okresného riaditeľstva PZ,úradu justičnej a kriminálnej polície v Prešove sp zn.:ORP-485/1-OVK-PO-2009 zo d¨ľa 22.9.2009  bolo podľa § 228 ods. 1 Trestného poriadku  trestné stíhanie prerušené, lebo sa nepodarilo zistiť skutočnosti oprávňujúce vykonať trestné stíhanie proti určitej osobe.
Opatrením prezidenta Policajného zboru pod č.p.: PPZ-BOK-VY-129-2/2012 zo d¨ľa 17.1.2012 v zmysle  čl. 3 ods. 6 písm. b) s poukazom na čl. 3 ods. 5 písm. b) Nariadenia MV SR č. 175/2010 o vymedzení príslušnosti útvarov Policajného zboru a útvarov Ministerstva vnútra SR pri odhaľovaní trestných činov, pri zisťovaní ich páchateľov a o postupe v trestnom konaní bola určená výberová príslušnosť k vyšetrovaniu  trestnému konaniu vyšetrovateľa PZ úradu boja proti organizovanej kriminalite Prezídia Policajného zboru v trestnom konaní vedenom na OKP OR PZ XXXXX pod ČVS:ORP-485/1-OVK-PO-2009 vo veci zločinu všeobecného ohrozenia podľa § 284 ods. 1 písm. a) Trestného zákona, ktorý bol spáchaný spôsobom vyššie uvedeným. Táto výberová príslušnosť je odôvodnená skutočnosťou, že operatívno-pátracia činnosť a vyšetrovanie je v operatívnom záujme útvaru uplatňujúceho si výberovú príslušnosť. 
Uznesením vyšetrovateľa odboru Východ úradu boja proti organizovanej kriminalite Prezídia PZ podľa § 228 ods. 5 Trestného poriadku pod ČVS:PPZ-33/BOK-VY-2012 zo dňa 21.5.2012 bolo pokračované v trestnom stíhaní, lebo dôvod na prerušenie pominul.
Uznesením vyšetrovateľa odboru Východ úradu boja proti organizovanej kriminalite Prezídia PZ  sp. zn.  PPZ-33/BOK-V-2012 zo dňa 25.10.2012 bolo podľa § 206 ods. 1 Trestného poriadku vznesené obvinenie XXXXX, nar, XXXXX vo Valalikoch, trvale bytom XXXXX, Dénešova 63 	za zločin všeobecného ohrozenia podľa § 284 ods. 1  písm. a) Trestného zákona s odvolaním sa na § 140 písm. a) Trestného zákona spáchaného formou účastníctva podľa § 21 ods. 1 písm. c) Trestného zákona, ktorého sa mal dopustiť na tom skutkovom základe ako je to uvedené vo výrokovej časti predmetného uznesenia.
Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté, nemožno v ¨ľom pokračovať a musí byť zastavené proti tomu, kto zomrel alebo bol vyhlásený za mŕtveho.

Po vydaní uznesenia o vznesení obvinenia XXXXX bolo na základe zadováženého úmrtného listu Č.: Ú-267/2012 z 5.11.2012 zistené z knihy úmrtí matričného úradu XXXXX - Juh, že obvinený XXXXX zomrel dňa 5.7.2011 v Košiciach- Juh.

Vzhľadom na vyššie uvedené bolo preto potrebné rozhodnúť o zastavení trestného stíhania podľa § 215 ods. 1 písm. d/ Trestného poriadku lebo trestné stíhanie je neprípustné v zmysle § 9 ods. 1 písm. d/ Trestného poriadku.
Poučenie:
Proti tomuto uzneseniu je prípustná sťažnosť, ktorú je možno podať  do troch dní odo dňa jeho doručenia                                                                             do 3 ia u orgánu, ktorý ho vydal. Včas podaná sťažnosť má  odkladný účinok.

JUDr. Drahoslav Dorič
prokurátor